FINNOMENA Market Alert: ตลาดหุ้นจีน-ฮ่องกงร่วงแรง หลังเทคยักษ์ใหญ่ Alibaba และ Tencent ถูกปรับ และ COVID-19 กดดันมาเก๊าปิดคาสิโน - FINNOMENA
เช้าวันนี้ (11 ก.ค.) ตลาดหุ้นฮ่องกงดัชนี Hang Seng ปรับตัวลงกว่า 3.2% หลังทางการจีนสั่งปรับบริษัทเทคโนโลยีรวม 28 บริษัท รวมถึง Alibaba และ Tencent ฐานไม่ปฏิบัติตามกฎการต่อต้านการผูกขาด (Anti-Monopoly) ส่งผลให้หุ้น Alibaba ปรับตัวลงไปแล้วกว่า 7% และ Tencent ร่วงกว่า 3%
11 ก.ค. 2565

เช้าวันนี้ (11 ก.ค.) ตลาดหุ้นฮ่องกงดัชนี Hang Seng ปรับตัวลงกว่า 3.2% หลังทางการจีนสั่งปรับบริษัทเทคโนโลยีรวม 28 บริษัท รวมถึง Alibaba และ Tencent ฐานไม่ปฏิบัติตามกฎการต่อต้านการผูกขาด (Anti-Monopoly) ส่งผลให้หุ้น Alibaba ปรับตัวลงไปแล้วกว่า 7% และ Tencent ร่วงกว่า 3%
นอกจากนี้ การแพร่ระบาดของ COVID-19 ระลอกใหม่ ทำให้มาเก๊าต้องใช้มาตรการปิดคาสิโน เป็นครั้งแรกในรอบ 2 ปี หลังตัวเลขผู้ติดเชื้อเพิ่มมาที่ 1,500 ราย สูงสุดตั้งแต่กลางเดือนมิถุนายนที่ผ่านมา ได้สร้างความกังวลว่า หากตัวเลขผู้ติดเชื้อยังคงเร่งตัวในหลายเมืองหลัก อาจกดดันให้ทางการจีนต้องกลับมาใช้มาตรการล็อคดาวน์อีกครั้ง
ล่าสุด ด้านทางการจีนรายงานตัวเลขผู้ติดเชื้อใหม่บนแผ่นดินใหญ่ออกมาทั้งสิ้น 352 ราย ส่วนเกาะฮ่องกงมีรายงานผู้ติดเชื้อ 2,992 ราย
FINNOMENA Investment Team มองว่าทางการจีนเริ่มมีมาตรการกระตุ้นเศรษฐกิจจากผลกระทบของ Zero-Covid Policy และการเริ่มเปิดเมืองจะกระตุ้นเศรษฐกิจมากขึ้น ส่งผลดีต่อตลาดหุ้นจีน แต่การผ่อนคลายมาตรการทำให้ความเสี่ยงจากการแพร่ระบาดของ COVID-19 เกิดขึ้นได้อีก และในบางพื้นที่เริ่มใช้มาตรการล็อคดาวน์แล้ว รวมถึงข่าวการควบคุมบริษัทเทคโนโลยีที่อาจกลับมาเข้มงวดอีกครั้ง จึงแนะนำถือลงทุนและหาจังหวะทยอยขายทำกำไรเพื่อบริหารความเสี่ยง
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
FINNOMENA Market Alert
ตลาดหุ้นจีน
ตลาดหุ้นฮ่องกง
แชร์บทความ: